
VISAGINO SAVIVALDYBĖS TARYBA

SPRENDIMAS
DĖL SOCIALINIŲ PASLAUGŲ TEIKIMO VISAGINO SOCIALINIŲ PASLAUGŲ CENTRO SAVARANKIŠKO GYVENIMO NAMUOSE IR MOKĖJIMO UŽ SUTEIKTAS PASLAUGAS TVARKOS APRAŠO PATVIRTINIMO 

2020 m. lapkričio 20 d. Nr. TS-249
Visaginas


Pakeistas teisės akto pavadinimas:
Nr. TS-262, 2021-12-23, paskelbta TAR 2021-12-29, i. k. 2021-27452

Visagino savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 37 punktu ir 4 dalimi, Lietuvos Respublikos socialinių paslaugų įstatymo 13 straipsnio 4 dalies 1, 2 ir 3 punktais, Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, Asmens (šeimos) socialinių paslaugų poreikio nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ ir atsižvelgdama į Savarankiško gyvenimo namų senyvo amžiaus ir neįgaliems asmenims veiklos metodinėmis rekomendacijomis, patvirtintomis Lietuvos Respublikos socialinės apsaugos ir darbo ministro 2010 m. gruodžio 31 d. įsakymu Nr. A1-636 „Dėl Savarankiško gyvenimo namų senyvo amžiaus ir neįgaliems asmenims veiklos metodinių rekomendacijų patvirtinimo“, nusprendžia:
1. Patvirtinti Socialinių paslaugų teikimo Visagino socialinių paslaugų centro Savarankiško gyvenimo namuose ir mokėjimo už suteiktas paslaugas tvarkos aprašą (pridedama). 
Punkto pakeitimai:
Nr. TS-262, 2021-12-23, paskelbta TAR 2021-12-29, i. k. 2021-27452

2. Nustatyti, kad šis sprendimas įsigalioja 2020 m. gruodžio 1 d. 
3. Paskelbti šį sprendimą Teisės aktų registre ir savivaldybės interneto svetainėje.



Savivaldybės meras					  Erlandas Galaguz

PATVIRTINTA 
Visagino savivaldybės tarybos 
2020 m. lapkričio 20 d. sprendimu Nr. TS-249 
(Visagino savivaldybės tarybos 
2021 m. gruodžio 23 d. sprendimo Nr. TS-262 redakcija)


SOCIALINIŲ PASLAUGŲ TEIKIMO VISAGINO SOCIALINIŲ PASLAUGŲ CENTRO SAVARANKIŠKO GYVENIMO NAMUOSE IR MOKĖJIMO UŽ SUTEIKTAS PASLAUGAS TVARKOS APRAŠAS

I SKYRIUS
BENDROSIOS NUOSTATOS

1.	Socialinių paslaugų teikimo Visagino socialinių paslaugų centro Savarankiško gyvenimo namuose ir mokėjimo už suteiktas paslaugas tvarkos aprašas (toliau – Tvarkos aprašas) apibrėžia apgyvendinimo savarankiško gyvenimo namuose paslaugų gavėjus ir palydėjimo paslaugos jaunuoliams gavėjus, reglamentuoja kreipimosi dėl apgyvendinimo savarankiško gyvenimo namuose ir palydėjimo paslaugos jaunuoliams paslaugų teikimo, šių paslaugų poreikio nustatymo, skyrimo, sustabdymo, tęsimo ir nutraukimo bei mokėjimo už jas tvarką, taip pat asmens teises ir pareigas.
2.	Visagino socialinių paslaugų centro Savarankiško gyvenimo namai (toliau – Savarankiško gyvenimo namai) yra Visagino socialinių paslaugų centro (toliau – Visagino SPC) padalinys, esantis adresu Taikos pr. 20A, Visaginas.
3.	Savarankiško gyvenimo namuose teikiamos šios socialinės priežiūros paslaugos: 
3.1. apgyvendinimas savarankiško gyvenimo namuose (informavimas, konsultavimas, tarpininkavimas ir atstovavimas, apgyvendinimas, socialinių įgūdžių ugdymas, palaikymas ir (ar) atkūrimas, kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveika gyvensena, namų ruoša, namų saugumas, švara virtuvėje ir kitur namuose, maisto gaminimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.) ir kitos paslaugos, reikalingos asmens savarankiškumui užtikrinti. Apgyvendinimo savarankiško gyvenimo namuose paslaugos sudėtis konkrečiam asmeniui gali būti skirtinga, atsižvelgiant į jo poreikius.);
3.2. palydėjimo paslauga jaunuoliams (informavimas, konsultavimas, bendravimas, tarpininkavimas, psichologinės ir psichoterapinės pagalbos organizavimas, kasdienio gyvenimo įgūdžių ugdymas ir palaikymas (tvarkant pinigų apskaitą, perkant reikalingas prekes, paslaugas ir mokant mokesčius, planuojant ir atliekant namų ruošos darbus ir pan.), socialinių įgūdžių ugdymas, palaikymas ir (ar) atkūrimas, darbo įgūdžių ugdymas, apgyvendinimas savarankiško gyvenimo namuose ar apsaugotame būste, kitos paslaugos):
3.2.1. kai teikiama ir apgyvendinimo savarankiško gyvenimo namuose paslauga;
3.2.2. kai apgyvendinimo savarankiško gyvenimo namuose paslauga neteikiama.
4.	Šis Tvarkos aprašas taikomas pageidaujančiam gauti socialines paslaugas asmeniui, ne mažiau nei 12 mėnesių (išskyrus palydėjimo paslaugą jaunuoliams, kai neteikiama ir apgyvendinimo savarankiško gyvenimo namuose paslauga) deklaravusiam gyvenamąją vietą Visagino savivaldybėje ar įtrauktam į deklaruotos gyvenamosios vietos neturinčių asmenų apskaitą Visagino savivaldybėje, išskyrus asmenis, gaunančius socialinės globos paslaugas stacionariose socialinės globos institucijose, kurie į šias įstaigas buvo nukreipti ne Visagino savivaldybės administracijos siuntimu. Išimtis netaikoma Visagino savivaldybės tarybai pritarus bendradarbiavimui su kita savivaldybė viešųjų (socialinių) paslaugų teikimo srityje ir pasirašius bendradarbiavimo teikiant socialines paslaugas sutartį.
5.	Savarankiško gyvenimo namuose sudaromos namų aplinkos sąlygos ir teikiamos reikalingos paslaugos, juose gyvenantys paslaugų gavėjai pagal savo galimybes rūpinasi savo buitimi (gaminasi maistą, moka už komunalines paslaugas, įsigyja būtinus daiktus ar maisto produktus, tvarkosi kambarius ir kt.), iš dalies padedami socialinio darbuotojo ir / ar socialinio darbuotojo padėjėjo. Savarankiško gyvenimo namų gyventojai save ir savo gyvenamąsias patalpas (iš dalies) išlaiko iš savo gaunamų pajamų.
6.	Tvarkos apraše vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.

II SKYRIUS
PASLAUGŲ GAVĖJAI IR JŲ POREIKIŲ TENKINIMAS

7.	Savarankiško gyvenimo namuose apgyvendinami Visagino savivaldybės iš dalies nesavarankiški senyvo amžiaus asmenys ir suaugę asmenys su neįgalia, turintys fizinę (judėjimo, regos, klausos) ir (ar) kompleksinę negalią, kuriems nereikia nuolatinės, intensyvios priežiūros ir jie dėl sveikatos būklės negali gyventi visiškai savarankiškai savo namuose ar kuriems socialinių paslaugų, teikiamų jų namuose ar kitose nestacionariose socialinių paslaugų įstaigose, nepakanka; likę be tėvų globos vaikai (nuo 16 m.), kuriems teikiama socialinė globa (rūpyba) socialinės globos įstaigoje; sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose (toliau – asmenys). 
8.	Asmenų apgyvendinimas Savarankiško gyvenimo namuose vykdomas atsižvelgiant į šiuos kriterijus, išdėstytus prioriteto tvarka:
8.1. iš dalies nesavarankiški suaugę darbingo amžiaus asmenys su negalia, kuriems nustatytas būsto pritaikymo neįgaliajam poreikis ir jie yra įrašyti į būsto pritaikymo eilę;
8.2. iš dalies nesavarankiški suaugę darbingo amžiaus asmenys su fizine (judėjimo, regos, klausos) ir (ar) kompleksine negalia;
8.3. likę be tėvų globos vaikai (nuo 16 m.), kuriems teikiama socialinė globa (rūpyba) socialinės globos įstaigoje, ir sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose;
8.4. vieniši iš dalies nesavarankiški senyvo amžiaus asmenys, kuriems nėra galimybių socialinės priežiūros paslaugų teikti jų namuose ar tokių paslaugų nepakanka (nepakaktų).
9.	Asmenims, kai teikiama ir apgyvendinimo savarankiško gyvenimo namuose paslauga, Savarankiško gyvenimo namuose sudaromos galimybės užsiimti jų mėgstama veikla, tenkinti savo asmeninius poreikius: skaityti knygas, spaudą, žiūrėti televizorių, klausytis radijo, naudotis kompiuteriu ir kt.

III SKYRIUS
KREIPIMASIS DĖL PASLAUGŲ TEIKIMO

10.	Asmuo (vienas iš suaugusių šeimos narių) ar jo globėjas (rūpintojas) dėl socialinių paslaugų skyrimo kreipiasi į Visagino SPC ir užpildo prašymą-paraišką socialinėms paslaugoms gauti (forma SP-8), patvirtintą socialinės apsaugos ir darbo ministro įsakymu (toliau – prašymas-paraiška), ir pateikia šiuos dokumentus:
10.1. asmens tapatybę patvirtinantį dokumentą, išskyrus atvejus, kai dėl atitinkamos socialinės paslaugos skyrimo kreipiamasi elektroniniu būdu. Asmuo, pateikdamas prašymą elektroniniu būdu, patvirtina savo tapatybę elektroniniu parašu arba kitais būdais, nustatytais Lietuvos Respublikos teisės aktuose;
10.2. pažymą apie deklaruotą gyvenamąją vietą arba pažymą, patvirtinančią, kad jis yra įtrauktas į gyvenamosios vietos nedeklaravusių asmenų apskaitą (tik tuo atveju, kai nėra duomenų valstybės ir žinybiniuose registruose bei valstybės informacinėse sistemose);
10.3. pažymas apie asmens (šeimos) pajamas per praėjusius 3 mėnesius iki kreipimosi dėl socialinių paslaugų teikimo mėnesio arba to mėnesio, nuo kurio pradėtos gauti  apgyvendinimo savarankiško gyvenimo namuose paslaugos, jeigu asmens (šeimos) pajamos, palyginti su praėjusiais 3 mėnesiais, pasikeitė (tik tuo atveju, kai nėra duomenų valstybės ir žinybiniuose registruose bei valstybės informacinėse sistemose);
10.4. sveikatos priežiūros įstaigos išduotą išrašą iš medicininių dokumentų (F027/a) su gydytojo išvada, kad asmuo neserga ūmiomis infekcinėmis ar kitomis pavojingomis užkrečiamomis ligomis ir ūmia psichoze;
10.5. darbingumo lygio, specialiųjų poreikių nustatymo pažymą, išduotą Neįgalumo ir darbingumo nustatymo tarnybos prie Socialinės apsaugos ir darbo ministerijos (tik tuo atveju, kai nėra duomenų valstybės ir žinybiniuose registruose bei valstybės informacinėse sistemose);
10.6. pensininko ar neįgaliojo (invalido) pažymėjimą, neįgalumo lygio pažymą ar darbingumo lygio pažymą, sprendimą dėl specialiųjų poreikių lygio nustatymo, specialiųjų poreikių nustatymo pažymą (specialiojo nuolatinės slaugos ar nuolatinės priežiūros (pagalbos) poreikio nustatymo pažymas), rekomendaciją dėl pagalbos poreikio;
10.7. kitus dokumentus pagal poreikį.
11.	Veikdami asmens ar visuomenės socialinio saugumo interesais, prašymą dėl apgyvendinimo savarankiško gyvenimo namuose paslaugos ir palydėjimo paslaugos jaunuoliams skyrimo gali pateikti bendruomenės nariai ar kiti suinteresuoti asmenys, nurodę priežastį, dėl kurios asmuo negali to padaryti pats.
12.	Visagino SPC darbuotojas priimtą prašymą-paraišką registruoja Socialinės paramos sistemoje (toliau – SPIS), o prašymo-paraiškos ir dokumentų kopijas elektoniniu paštu persiunčia Visagino savivaldybės administracijai. 

IV SKYRIUS
PASLAUGŲ POREIKIO NUSTATYMAS

13.	Visagino SPC darbuotojai, dirbantys socialinį darbą:
13.1. vadovaujantis Asmens (šeimos) socialinių paslaugų poreikio nustatymo ir skyrimo Visagino savivaldybėje tvarkos aprašu, patvirtintu Visagino savivaldybės tarybos sprendimu, ne vėliau kaip per 10 darbo dienų nuo asmens prašymo-paraiškos gavimo dienos privalo nustatyti asmens socialinių paslaugų poreikį, užpildydami Asmens (šeimos) socialinių paslaugų poreikio vertinimo formą (toliau – poreikio vertinimas), patvirtintą socialinės apsaugos ir darbo ministro įsakymu; 
Papunkčio pakeitimai:
Nr. TS-57, 2022-03-31, paskelbta TAR 2022-04-05, i. k. 2022-07059

13.2. nustatę asmens socialinių paslaugų poreikį, poreikio vertinimo kopiją pateikia Visagino savivaldybės administracijai.
14.	Išskirtinais atvejais, kai asmuo patiria fizinį ar psichologinį smurtą ar kyla grėsmė jo fiziniam ar emociniam saugumui, Visagino savivaldybės administracijos direktorius ar jo įgaliotas asmuo gali priimti sprendimą dėl apgyvendinimo savarankiško gyvenimo namuose paslaugos ir palydėjimo paslaugos jaunuoliams skyrimo nenustačius socialinių paslaugų poreikio. Tokiu atveju socialinių paslaugų poreikis turi būti nustatytas ne vėliau kaip per 10 kalendorinių dienų pradėjus teikti (arba jau suteikus) socialines paslaugas. 

V SKYRIUS
PASLAUGŲ SKYRIMAS, NESKYRIMAS, SUSTABDYMAS, TĘSIMAS IR NUTRAUKIMAS

15.	Sprendimą dėl apgyvendinimo savarankiško gyvenimo namuose paslaugos asmeniui ir palydėjimo paslaugos jaunuoliams skyrimo /  neskyrimo ir nutraukimo priima Visagino savivaldybės administracijos direktorius ar jo įgaliotas asmuo. 
16.	Sprendimas dėl apgyvendinimo savarankiško gyvenimo namuose paslaugos asmeniui ir palydėjimo paslaugos jaunuoliams skyrimo, neskyrimo ar nutraukimo ne vėliau kaip per 3 darbo dienas nuo jo priėmimo dienos įteikiamas (išsiunčiamas) asmeniui. Viena sprendimo kopija įteikiama paslaugų gavėjui, kita – paslaugų teikėjui. Sprendimo originalas įsegamas į asmens bylą, saugomą Visagino savivaldybės administracijoje.
17. Asmens ir Visagino savivaldybės administracijos tarpusavio teisės ir pareigos, susijusios su asmens mokėjimu už socialines paslaugas, nustatomos rašytine sutartimi, sudaroma vadovaujantis Visagino savivaldybės gyventojų mokėjimo už socialines paslaugas tvarkos apraše, patvirtintame Visagino savivaldybės tarybos sprendimu, nustatytomis sąlygomis ir tvarka. 
Punkto pakeitimai:
Nr. TS-57, 2022-03-31, paskelbta TAR 2022-04-05, i. k. 2022-07059

18.	Visagino SPC, gavęs iš asmens prašymą dėl socialinių paslaugų nutraukimo, ne vėliau kaip kitą darbo dieną raštu apie tai informuoja Visagino savivaldybės administraciją. Visagino SPC gali savo iniciatyva raštu pateikti motyvuotą informaciją apie socialinių paslaugų nutraukimo poreikį konkrečiam asmeniui. 
19.	Sprendimą dėl socialinių paslaugų teikimo laikotarpiu sustabdymo, tęsimo priima Visagino SPC direktorius ar jo įgaliotas asmuo ir dokumento kopija per 1 darbo dieną pateikiama Visagino savivaldybės administracijai.
20.	Apgyvendinimo trukmė Savarankiško gyvenimo namuose:
20.1. asmenims, nurodytiems šio Tvarkos aprašo 7 punkte ir 8.2, 8.4 papunkčiuose, neturintiems nuosavybės teise priklausančių gyvenamosios paskirties patalpų,– neterminuota;
20.2 asmenims, turintiems nuosavybės teise priklausančias gyvenamosios paskirties patalpas, – ne ilgiau nei 12 mėnesių.
21.	Gyventojas iš Savarankiško gyvenimo namų gali išvykti laikinai (iki 3 mėn. per kalendorinius metus). Jei asmuo išvyksta ilgiau nei 3 dienoms, išvykimo terminas ir sąlygos įforminamos raštu.
22.	Apgyvendinimo savarankiško gyvenimo namuose paslaugų asmeniui ir palydėjimo paslaugos jaunuoliams teikimas sustabdomas arba nutraukiamas šiais atvejais: 
22.1. asmens (vieno iš suaugusių šeimos narių) ar jo globėjo (rūpintojo) rašytiniu prašymu;
22.2. asmeniui sistemiškai (ne mažiau kaip trys raštu užfiksuoti pažeidimai per tris mėnesius) pažeidinėjant Savarankiško gyvenimo namų vidaus tvarkos taisykles (kai teikiamos Tvarkos aprašo 3.1 ir 3.2.1 papunkčiuose nurodytos paslaugos);
22.3. paaiškėjus, kad asmuo, besikreipiantis dėl apgyvendinimo savarankiško gyvenimo namuose paslaugų ir palydėjimo paslaugos jaunuoliams gavimo, sąmoningai pateikė neteisingą informaciją socialinių paslaugų poreikiui nustatyti;
22.4. asmuo nesilaikė sutartyje nurodytų reikalavimų;
22.5. asmeniui atsisakius mokėti už suteiktas socialines paslaugas;
22.6. pasikeitus aplinkybėms, turinčioms įtakos asmens socialinės priežiūros paslaugų poreikiui tenkinti;
22.7. atlikus socialinių paslaugų poreikio vertinimą ir nustačius, kad nėra poreikio paslaugai, kurią asmuo gauna;
22.8. jei asmuo dėl sveikatos pablogėjimo nukreiptas į sveikatos priežiūros, reabilitacijos ar kitą gydymo įstaigą;
22.9. asmeniui išvykus iš Savarankiško gyvenimo namų ilgiau kaip trims mėnesiams, išskyrus šio Tvarkos aprašo 22.8 papunktyje numatytus atvejus (kai teikiamos Tvarkos aprašo 3.1 ir 3.2.1 papunkčiuose nurodytos paslaugos);
22.10. socialinių paslaugų gavėjui išvykus gyventi į kitą savivaldybę ar valstybę;
22.11. asmeniui mirus.
23.	Į Savarankiško gyvenimo namus negali būti priimami asmenys:
23.1. kuriems reikalinga būtinoji psichiatrinė pagalba;
23.2. sergantys ūmiomis infekcinėmis ar užkrečiamomis ligomis;
23.3. sergantys aktyviąja tuberkulioze;
23.4. turintys priklausomybę alkoholiui, narkotinėms, psichotropinėms medžiagoms.

VI SKYRIUS
MOKĖJIMAS UŽ SUTEIKTAS PASLAUGAS

24.	Mokėjimo už socialinės priežiūros paslaugas Savarankiško gyvenimo namuose dydis gali būti nustatytas tik pinigine išraiška.
25. Neteko galios nuo 2022-04-06
Punkto naikinimas:
Nr. TS-57, 2022-03-31, paskelbta TAR 2022-04-05, i. k. 2022-07059

26. Neteko galios nuo 2022-04-06
Punkto naikinimas:
Nr. TS-57, 2022-03-31, paskelbta TAR 2022-04-05, i. k. 2022-07059

27. Neteko galios nuo 2022-04-06
Punkto naikinimas:
Nr. TS-57, 2022-03-31, paskelbta TAR 2022-04-05, i. k. 2022-07059

28. Neteko galios nuo 2022-04-06
Punkto naikinimas:
Nr. TS-57, 2022-03-31, paskelbta TAR 2022-04-05, i. k. 2022-07059

29. Neteko galios nuo 2022-04-06
Punkto naikinimas:
Nr. TS-57, 2022-03-31, paskelbta TAR 2022-04-05, i. k. 2022-07059

30. Mokėjimo už apgyvendinimo savarankiško gyvenimo namuose paslaugą ir palydėjimo paslaugą jaunuoliams dydis nustatomas vadovaujantis Visagino savivaldybės gyventojų mokėjimo už socialines paslaugas tvarkos apraše, patvirtintame Visagino savivaldybės tarybos sprendimu, nustatytomis sąlygomis ir tvarka. 
Punkto pakeitimai:
Nr. TS-57, 2022-03-31, paskelbta TAR 2022-04-05, i. k. 2022-07059

31. Savarankiško gyvenimo namuose gyvenantys asmenys iš savo pajamų įsigyja maisto produktus, kitas reikalingas prekes ir paslaugas (televizija, internetas ar kt.).
32. Savarankiško gyvenimo namuose gyvenantys asmenys iš savo pajamų moka:
32.1. už komunalines išlaidas (Eur):
32.1.1. elektros energijai ir šaltam vandeniui asmens gyvenamajam kambariui, apskaičiuotas pagal individualius apskaitos prietaisų duomenis;
32.1.2. elektros energijai asmens gyvenamojo kambario šildymui, apskaičiuotas pagal formulę:
	

AI=
	
(BI-VGKI-ID)
	
	

GKP

	
	
	
x
	

	
	VGKP
	
	

	
	
	
	


AI – elektros energijos išlaidos asmens gyvenamojo kambario šildymui, Eur per mėnesį;
BI – bendros Savarankiško gyvenimo namų išlaidos elektros energijai (pagal įvadinio apskaitos prietaiso duomenis), Eur per mėnesį;
VGKI – bendros 16 gyvenamųjų kambarių elektros energijos išlaidos (pagal individualius apskaitos prietaisų duomenus), Eur per mėnesį;
VGKP – bendras 16 gyvenamųjų kambarių plotas;
GKP – asmens gyvenamojo kambario plotas;
ID – bendro naudojimo patalpų (administracinių patalpų) išlaidų elektros energijos dalis, įskaičiuota į bendrają apgyvendinimo savarankiško gyvenimo namuose paslaugos kainą, Eur per mėnesį, apskaičiuota pagal formulę:
	

ID =

	
(BI-VGKI)
	
	

PP

	
	
	
x
	

	
	BP
	
	

	
	
	
	


BP – bendras Savarankiško gyvenimo namų naudingas plotas;
PP – bendro naudojimo patalpų (administracinių patalpų) plotas, įskaičiuotas į bendrają apgyvendinimo savarankiško gyvenimo namuose paslaugos kainos dalį.
32.2. vietinės rinkliavos už komunalinių atliekų surinkimą iš atliekų turėtojų ir atliekų tvarkymo dydį (toliau – vietinės rinklavos dydis), nustatytą vadovaujantis Visagino savivaldybės tarybos nustatyta tvarka, apskaičiuotą pagal formulę:
	

VR=

	
(
	
(BVR-(BVR/BPxPP)
	
	

GKP 
	
)
	
/ 
	

12 mėn.

VR – asmens vietinės rinklavos dydis, Eur per mėnesį;
BVR– bendras Savarankiško gyvenimo namų vietinės rinklavos dydis, Eur per metus.
33. Asmeniui pageidaujant Savarankiško gyvenimo namuose teikiamos papildomos paslaugos:
33.1. už drabužių, patalynės skalbimą – 0,50 Eur už 1 skalbimą; 
33.2. už kambario sutvarkymą (grindų, dušo, tualeto plovimas, langų valymas, spintų tvarkymas ir pan.) – 4,28 Eur už 1 val.
34. Paslaugų gavėjo ir teikėjo teisės ir pareigos, susijusios su asmens mokėjimu už apgyvendinimo savarankiško gyvenimo namuose paslaugą ir palydėjimo paslaugą jaunuoliams, nustatomos rašytine socialines paslaugas gaunančio asmens ir Visagino savivaldybės administracijos sutartimi, kurioje nustatyti konkretūs asmens mokėjimo už socialines paslaugas dydžiai pinigine išraiška ir mokėjimo tvarka. Sutartį su paslaugos gavėju pasirašo Visagino savivaldybės administracijos direktorius ar jo įgaliotas asmuo.
35. Visagino SPC direktorius ar jo įgaliotas asmuo su Savarankiško gyvenimo namų gyventoju sudaro dvišalę socialinių paslaugų teikimo sutartį, kurioje nurodytos gyvenimo Savarankiško gyvenimo namuose sąlygos, teikiamos socialinės priežiūros sudėtis, papildomų paslaugų sudėtis, šalių teisės ir pareigos. 
36. Neteko galios nuo 2022-04-06
Punkto naikinimas:
Nr. TS-57, 2022-03-31, paskelbta TAR 2022-04-05, i. k. 2022-07059

37. Mokėjimo už trumpiau nei vieną kalendorinį mėnesį teikiamas paslaugas dydis nustatomas proporcingai teikiamų paslaugų trukmei.
38. Jei asmuo išvyksta iš Savarankiško gyvenimo namų (į svečius, į gydymo įstaigą ir kt.), už komunalines išlaidas pagal šio Tvarkos aprašo 32.1 papunktį ir vietinės rinkliavos dydį pagal šio Tvarkos aprašo 32.2 papunktį asmuo moka 100 procentų jiems nustatyto mokėjimo dydžio. 
39. Už suteiktas apgyvendinimo savarankiško gyvenimo namuose paslaugas, palydėjimo paslaugą jaunuoliams (kai teikiama ir apgyvendinimo savarankiško gyvenimo namuose paslauga) ir už šio Tvarkos aprašo 33 punkte nustatytas paslaugas gyventojai atsiskaito už einamąjį mėnesį iki einamojo mėnesio 27 d., už šio Tvarkos aprašo 32 punkte nustatytas paslaugas – už praėjusį mėnesį iki mėnesio 5 d.

VII SKYRIUS
ASMENS TEISĖS IR PAREIGOS

40. Asmuo, gaunantis socialines paslaugas Savarankiško gyvenimo namuose, privalo:
40.1. teikti socialiniams darbuotojams informaciją, susijusią su asmens (šeimos) socialinių paslaugų poreikio vertinimu. Asmuo atsako už pateikiamų vertinti duomenų tikrumą bei informacijos teisingumą;
40.2. mokėti už jam suteiktas paslaugas;
40.3. pirkti maisto produktus, įsigyti būtinus daiktus asmeninėmis lėšomis, maistą gaminti, tvarkyti kambarius pats, o socialinio darbuotojo ar socialinio darbuotojo padėjėjo pagalba suteikiama tik prireikus.
41. Asmuo, gaunantis socialines paslaugas Savarankiško gyvenimo namuose, turi teisę:
41.1. į informacijos ir dokumentų apie asmenį konfidencialumą;
41.2. turėti savo baldus bei kitus buičiai reikalingus asmeninius daiktus.

VIII SKYRIUS
BAIGIAMOSIOS NUOSTATOS


42. Apgyvendinimo savarankiško gyvenimo namuose paslaugų ir palydėjimo paslaugų jaunuoliams teikimą koordinuoja Visagino savivaldybės administracija, socialines paslaugas teikia Visagino SPC dirbantys socialiniai darbuotojai ir jų padėjėjai.
______________
Priedo pakeitimai:
Nr. TS-262, 2021-12-23, paskelbta TAR 2021-12-29, i. k. 2021-27452

1.
Visagino savivaldybės taryba, Sprendimas
Nr. TS-262, 2021-12-23, paskelbta TAR 2021-12-29, i. k. 2021-27452
Dėl Visagino savivaldybės tarybos 2020 m. lapkričio 20 d. sprendimo Nr. TS-249 „Dėl Apgyvendinimo Visagino socialinių paslaugų centro Savarankiško gyvenimo namuose ir mokėjimo už suteiktas paslaugas tvarkos aprašo patvirtinimo“ pakeitimo

2.
Visagino savivaldybės taryba, Sprendimas
Nr. TS-57, 2022-03-31, paskelbta TAR 2022-04-05, i. k. 2022-07059
Dėl Visagino savivaldybės tarybos 2020 m. lapkričio 20 d. sprendimo Nr. TS-249 „Dėl Socialinių paslaugų teikimo Visagino socialinių paslaugų centro Savarankiško gyvenimo namuose ir mokėjimo už suteiktas paslaugas tvarkos aprašo patvirtinimo“ pakeitimo

